Dependències municipals ja reben parts del mur de les Sitges per al seu magatzematge, protecció i classificació
2025-07-24

Tal com va anunciar l’alcalde, Rafa García, 24 hores després de la caiguda de part del mur perimetral de les Sitges motivada per les torrencials pluges de la matinada del 18 de setembre, començaven les primeres tasques necessàries per a la seua reconstrucció i consolidació. Aquests treballs, que després del seu inici ahir mateix, han continuat aquest matí (20-09-2018) passen necessàriament per la retirada de tots els elements àrids per a, una vegada emmagatzemats i classificats, utilitzar tots aquells elements originals, en els imminents obres de reconstrucció, perquè la mateixa siga de la màxima fidelitat i semblança al mur original.

És en dependències municipals on s’està fent apilament de tots aquests àrids, que són traslladats des de l’emplaçament de les Sitges. Les labors que està fent l’empresa d’obra, estan supervisades en tot moment per un arqueòleg de la Direcció General de Patrimoni, així com pels tècnics municipals.

Paral·lelament a aquesta primera fase d’execució, s’està treballant en el projecte de reconstrucció del mur.